...and is that your theory?: February 2012
tl;dr: Mmemezi says his blue light accident was "just like any other". It wasn't: It was a blue light accident. How much more Pythonesque can you be, without actually being John Cleese?
Here is what Gauteng MEC for Housing Humphrey Mmemezi, told Beeld today about the accident caused by his official vehicle that left teenager Thomas Ferreira with brain damage:
"People should not be ridiculous and politicise this accident, just because a blue-light vehicle was involved. This was an accident just like any other." (reported by IOL, 23 February 2012)
Labels: blue-light, mmemezi, south africa
tl;dr: Hoekom kan Afrikaanse skrywers nie net stories vertel nie? Back to basics vir julle almal.
Vroeg in So lig soos klip sê die verteller: "Daar is vir hulle gelees en gebid, en die res van die dag is hulle opgefok en uitgekak."
Die boek handel oor 'n seun van Fietas (Pageview en Vrededorp) in Johannesburg wat deur sy armoede en sy ouers afgeknou word en dan nog deur God, die staat en die polisie in 'n loop gelaai word om te dien as kanonvoer teen die swart, rooi en veralgemeende totale aanslae.
As jy wit en oor 30 is, is dit die storie van jou lewe. (They fuck you up, your mum and dad, sê Philip Larkin; hy bly relevant regdeur die boek. )
Die kind, wat naamloos bly, is ten gronde 'n goeie mens (gebore in onskuld, ens.), maar die skuldgevoelens van godsdiens en die atmosfeer van militarisme, waar die doel altyd die middele heilig, maak van hom 'n emosionele slagveld.
Labels: afrikaans, book review, debuutroman, jacques pretorius, Rapport, resensie, so lig soos klip
Sedert 18 verbygangers onlangs versuim het om 'n Chinese meisie te help nadat sy omgery is, word oor Chinese waardes en moraliteit besin. Het die nuwe empire empatie? vra kritici. Oppas, ook die Weste ly aan hierdie sindroom...
'n Twee jarige kleuter drentel in die straat. 'n Aflewerings wa, sy kopligte uitgedoof, ry op haar af. Die wa stamp haar en ry met sy voor wiel bo oor haar. Die bestuurder stop, aarsel. Dan ry hy ook met sy agter wiel oor die kind.
Die eerste man wat verby stap, móét die ongeluk sien gebeur het – hy was net meters agter die motor. Die tweede man draai met sy fiets uit om die meisie te mis. 'n Minuut ná die ongeluk ry 'n tweede voertuig, ook sonder kopligte, bo-oor haar voet. 'n Ma en dogter stap hand aan hand verby en kyk na die kind, maar stop nie. Iemand op 'n bromponie kom tot stilstand, gee een kyk en ry weg.
Labels: afrikaans, china
Resensie: The Neighborhood Project deur David Sloan Wilson
Die teorie van evolusie is al gekritiseer dat dit nie gebruik kan word om voorspellings te maak nie.
Dis natuurlik bog: Darwin self het al daarmee voorspellings gemaak, soos oor watter fossiele in watter soort rotse gevind behoort te word.
Maar mense vind sulke voorspellings onbevredigend; dit sê niks oor die toekoms nie. Evolusie gaan wonderlik onvoorspelbaar te werk wanneer dit – as't ware – gelos word om in vrede te funksioneer.
Nou is daar 'n nuwe benadering tot evolusie waarmee gepoog word om hierdie wetenskap in te span om van ons wêreld, en dié van die toekoms, 'n beter plek te maak.
David Sloan Wilson, professor in biologie en antropologie, skryf The Neighborhood Project met die energie en geesdrif van 'n wedergebore Christen (verskoon die ironie): In sy navorsing het hy 'n "gloeilamp-oomblik" beleef toe hy besef evolusie kan oorspoel na ons daaglikse lewe.
Labels: afrikaans, book review, david sloan wilson, evolusie, neighborhood project, Rapport, resensie
Chan Koonchung is in Shanghai gebore, en het in Hong Kong en Taiwan grootgeword, maar woon tans in Beijing. Hy het al tydskrifte, TV-kanale en internet firmas gestig en talle boeke en essays geskryf.
In die 1990's het hy Hong Kong permanent verruil vir Beijing om nader aan die hart van die opwinding van die Chinese ontwaking te wees.
Sy boek The Fat Years het met sy publikasie in Hong Kong 'n stroom belangstelling onder intellektuele en jong afvalliges veroorsaak. Die boek versprei goed op die vasteland, al word dit nie daar uitgegee nie.
The Fat Years is spekulatiewe fiksie wat slegs twee jaar die toekoms in afspeel.
In 2013 kondig die Chinese regering amptelik die aanvang van die "Goue Era van Chinese Meesterskap" aan. Die wêreld beleef 'n ekonomiese krisis. Markte in die Weste is in chaos, maar China ontkom wonderbaarlik aan die apokaliptiese insinking.
Labels: afrikaans, book review, chan koonchung, china, fat years, Rapport, resensie
Die kamferkis deur Sjane van Aswegen. Uitgewer: Protea Boekhuis. Prys: R130.
Kamferhout is bitter, en dit hou die motte weg. Dis hoekom hulle in die ou dae trousseau-kissies daarvan gemaak het.
Maar pasop wat jy daarin sit: Aan die einde van jou lewe het jy dalk 'n vars klomp bitterheid.
Sjane van Aswegen skryf in Die kamferkis 'n kort, op die man af verhaal oor bitterheid, berou en oudword.
Ons ontmoet die korrelkop tannie Mien de Jager in 'n ouetehuis waar sy hardkoppig skop teen haar liggaamlike aftakeling en die neerhalende manier waarop jong mense haar behandel. Haar verhaal ontvou uit haar herinneringe, wat sy sorgvuldig wegbêre in haar oorgeërfde kamferhoutkissie.
Eens was sy 'n wonderlike jong meisie, tot barstens toe vol liefde en talent. Toe ontmoet sy 'n jong man op 'n familievakansie. Die liefde blom.